CELEX: 31981R3493
Language: el
Date: 1981-12-03 00:00:00
Title: Κανονισμός (EOK) αριθ. 3493/81 τού Συμβουλίου τής 3ης Δεκεμβρίου 1981 περί τροποποιήσεως τού κανονισμού (EOK) αριθ. 2761/81 περί επιβολής οριστικού δασμού αντιντάμπινγκ στό ορθοξυλόλιο (ορθοξυλένιο) καταγωγής Πόρτο Ρίκο καί Ηνωμένων Πολιτειών Αμερικής

Avis juridique important

|

31981R3493

Κανονισμός (EOK) αριθ. 3493/81 τού Συμβουλίου τής 3ης Δεκεμβρίου 1981 περί τροποποιήσεως τού κανονισμού (EOK) αριθ. 2761/81 περί επιβολής οριστικού δασμού αντιντάμπινγκ στό ορθοξυλόλιο (ορθοξυλένιο) καταγωγής Πόρτο Ρίκο καί Ηνωμένων Πολιτειών Αμερικής  

Επίσημη Εφημερίδα αριθ. L 353 της 09/12/1981 σ. 0001 - 0001 Ισπανική ειδική έκδοση: Κεφάλαιο 11 τόμος 28 σ. 0072  Πορτογαλική ειδική έκδοση : Κεφάλαιο 11 τόμος 28 σ. 0075 

***** ΚΑΝΟΝΙΣΜΟΣ (ΕΟΚ) αριθ. 3493/81 ΤΟΥ ΣΥΜΒΟΥΛΙΟΥ  της 3ης Δεκεμβρίου 1981  περί τροποποιήσεως του κανονισμού (ΕΟΚ) αριθ. 2761/81 περί επιβολής οριστικού δασμού αντιντάμπινγκ στο ορθοξυλόλιο (ορθοξυλένιο) καταγωγής Πόρτο Ρίκο και Ηνωμένων Πολιτειών Αμερικής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητος (1), και ιδίως το άρθρο 12,  την πρόταση που υπέβαλε η Επιτροπή μετά από διαβούλευση με τη συμβουλευτική επιτροπή που συστάθηκε σύμφωνα με τον εν λόγω κανονισμό,  Εκτιμώντας:  ότι η Επιτροπή επέβαλε, με τον κανονισμό (ΕΟΚ) αριθ. 1411/81 (2), προσωρινό δασμό αντιντάμπινγκ 14,47 % στις εισαγωγές ορθοξυλολίου (ορθοξυλενίου) καταγωγής Πόρτο Ρίκο και Ηνωμένων Πολιτειών Αμερικής·  ότι το Συμβούλιο, βάσει του κανονισμού (ΕΟΚ) αριθ. 2761/81 (3), επιβεβαίωσε το δασμό αυτό καθιστώντας τον οριστικό·  ότι τα κατατεθέντα, δυνάμει του προσωρινού δασμού αντιντάμπινγκ που επεβλήθη από τον κανονισμό (ΕΟΚ) αριθ. 1411/81, ποσά εισπράττονται οριστικά κατά το ύψος των ορισθέντων ποσοστών στο άρθρο 2 του κανονισμού (ΕΟΚ) αριθ. 2761/81·  ότι στις εισαγωγές από την Commonwealth Oil Refinery Company Inc. (CORCO) επιβάλλεται προσωρινός δασμός 4,43 % του οποίου το ποσό έπρεπε να εισπραχθεί·  ότι το στοιχείο αυτό δεν αναφερόταν στο άρθρο 2 του κανονισμού (ΕΟΚ) αριθ. 2761/81, το οποίο ως εκ τούτου θα πρέπει να τροποποιηθεί για να ληφθεί υπόψη η κατάσταση της Commonwealth Oil Refinery Co. Inc.,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 του κανονισμού (ΕΟΚ) αριθ. 2761/81 αντικαθίσταται ως ακολούθως:  «Άρθρο 2  Τα ποσά που αποτέλεσαν αντικείμενο εγγυήσεως δυνάμει του προσωρινού δασμού αντιντάμπινγκ, σύμφωνα με τον κανονισμό (ΕΟΚ) αριθ. 1411/81, εισπράττονται οριστικά στο ύψος τού:  - 3,40 % για τις εισαγωγές από την Exxon Chemical International Supply SA,  - 4,43 % για τις εισαγωγές από την Commonwealth Oil Refinery Company Inc.,  - 5,15 % για τις εισαγωγές από την Tenneco Oil Company,  - 10,73 % για τις εισαγωγές από την Sun Petroleum Products Co.,  - 14,47 % για όλες τις άλλες εισαγωγές.».  Άρθρο 2  Ο παρών κανονισμός τίθεται σε ισχύ από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ισχύει από τις 25 Σεπτεμβρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 3 Δεκεμβρίου 1981.  Για το Συμβούλιο  Ο Πρόεδρος  T. KING  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 141 της 27. 5. 1981, σ. 29.  (3) ΕΕ αριθ. L 270 της 25. 9. 1981, σ. 1.